**NOTĂ INFORMATIVĂ**

**la proiectul hotărîrii Guvernului „Pentru aprobarea modificărilor și completărilor ce se operează în Hotărârea Guvernului nr. 972 din 18 octombrie 2010**

Reieșind din necesitatea asigurării unei continuităţi în procesul de elaborare şi implementare a măsurilor de suport pentru întreprinderile mici și mijlocii, în conformitate cu obiectivele prevăzute în Strategia Națională de Dezvoltare „Moldova 2020”; Strategia de dezvoltare a sectorului ÎMM pentru anii 2012-2020; Planul de Acțiuni pentru anii 2017-2019 privind susținerea reintegrării cetățenilor reîntorși de peste hotare, precum și Planul naţional de acţiuni pentru implementarea Acordului de Asociere Republica Moldova – Uniunea Europeană în perioada 2017 – 2019, Ministerul Economiei în baza Deciziei Comitetului de supraveghere al Programului de atragere a remitențelor în economie ”PARE 1+1” din 15 martie 2017, înaintează propunerile de ajustare și îmbunătățire a Programului ”PARE 1+1”, aprobat prin Hotărârea Guvernului nr.972 din 18 octombrie 2010.

Programul de Atragere a Remitențelor în Economie „PARE 1+1” (în continuare – Programul „PARE 1+1”) se bucură de un interes sporit în rândul migranților şi rudelor acestora, fapt care determină creşterea constantă a numărului de persoane interesate de a se reântoarce acasă ori de a investi remitenţele în crearea şi dezvoltarea unei afaceri proprii.

Programul „PARE 1+1” contribuie în mod direct la realizarea obiectivului de politică socio-economică, prin: **(i)** creșterea investițiilor productive în activitățile de afaceri din Republica Moldova provenite din remitențe, **(ii)** sprijinirea la întoarcerea lucrătorilor migranți, cetățeni ai Republicii Moldova și **(iii)** sprijinirea familiilor dependente de mijloacele financiare provenite din remitențe în generarea de investiții.

În acest context, ca rezultat a implementării Programului ”PARE 1+1” se impune modificarea Hotărârii Guvernului nr. 972 din 18 octombrie 2010, reieșind din necesitatea revizuirii componentelor Programului ”PARE 1+1” și maximizării impactului Programului în crearea și dezvoltarea business-ului mic și mijlociu în Republica Moldova.

1. În acest sens, în vederea optimizării procedurii de aplicarea la **Componenta II – Instruire și suport antreprenorial**, se propune următoarele:
2. **Optimizarea actelor procedurale necesare pentru aplicarea la Program** cu elaborarea unui singur document – “*cerere-tip de participarea la Program”,* la care vor fi anexate documentele confirmative privind eligibilitatea la Program*: nota de concept a ideii preliminare a proiectului investițional /afacerii; cererea de participare la instruire; declarația pe propria răspundere privind proveniența sumelor de bani din remitențe; declarația pe propria răspundere privind veridicitatea datelor furnizate în scopul participării la Program).*
3. Analizând rezultatele implementării Programului ”PARE 1+1”, se constată că, în mediu, la un leu obținut sub formă de finanțare nerambursabilă se investesc 3 lei în dezvoltarea afacerii, fapt care demonstrează că, de facto, investițiile în crearea și dezvoltarea afacerilor sunt mult mai mari decât grantul oferit. Menționăm că, majoritatea beneficiarilor Programului ”PARE 1+1”, procură utilaje și tehnică importată și sunt influențați direct de deprecierea valutei naționale, care în 2017 comparativ cu 2010 (anul lansării Programului ”PARE 1+1”) s-a depreciat cu circa 25-30% (de la 16,40 lei pentru un EURO în 2010, până la 21,0 lei pentru un EURO în 2017). Totodată, circa ½ din totalul beneficiarilor î-și extind afacerea și întîmpină mari dificultăți financiare, legate de insuficiența mijloacelor bănești și costul înalt al acestora.

În această ordine de idei, **la Componenta III – Finanțarea afacerilor/ Regula 1+1** **se propune** **majorarea cuantumului maxim al finanțării nerambursabile** alocate din contul Programului ”PARE 1+1” de la **200 mii lei** la **250 mii lei**.

Menționăm că, majorarea plafonului finanțării nerambursabile a fost recomandat în Studiul privind eficientizarea Programului ”PARE 1+1”, elaborat de către experții Uniunii Europene în cadrul suportului oferit de DCFTA.

Este important de subliniat că, interesul cetățenilor Republicii Moldova, precum și eficiența implementării Programului ”PARE 1+1”, poate fi cuantificat prin ultimele date din anul 2016, și anume numărului de contracte de finanțare încheiate care au constituit **346** (136 obligația din anul 2015 și 210 - anul 2016), în sumă totală de **66,97 mil. lei**, ceea ce va favoriza investițiile în economie națională de **248,50 mil. lei**.

1. Totodată se propune **optimizarea documentelor procedurale necesare de aplicare, inclusiv și la Componenta III – Finanțarea afacerilor/ Regula 1+1** reieșind din modificările cadrului legal în domeniul antreprenoriatului, precum și legislației în domeniul ajutorului de stat. Astfel, *în lista documentelor procedurale se propune de a include suplimentar Declarația pe propria răspundere privind beneficierea de ajutoare de stat din contul altor Programe de suport pe articolele de investiții propuse în cadrul proiectului investițional depus în cadrul Programului ”PARE 1+1”.*
2. La etapa de examinare a cererilor de finanțare și a dosarului solicitantului de către Comitetului de supraveghere a Programului ”PARE 1+1”, se propune de specificat dreptul membrilor Comitetului de supraveghere de a lua următoarele decizii în rezultatul analizei dosarelor:
3. *Acceptarea cererii de finanțare;*
4. *Respingerea cererii de finanțare cu indicarea motivelor;*
5. *Introducerea în lista de așteptare pentru clarificarea unor nereguli constatate.*

Suplimentar, la **Componenta III, la capitolul costuri neeligibile la Program se propune de adăugat bunuri procurate de la persoane fizice**, dat fiindriscul apariției unor tranzacții fictive.

Totodată, pentru a minimiza riscurile realizării proiectelor investiționale cu rea credință **se propune de introdus în Program noțiunile de *“conflict de interes”*** și ***„persoane afiliate”.*** *Astfel, în cadrul Programului se va considera conflict de interes utilizarea calității de fondator/administrator al întreprinderii în folos propriu sau a persoanelor afiliate, pentru aranjarea tranzacțiilor fictive cu Beneficiarii Programului pentru justificarea efectuării investiţiei din contul remitenţelor și finanțării nerambursabile*.

Reieșind din cele expuse, solicităm respectuos avizarea proiectului vizat.

**Viceministru Vitalie IURCU**